
B8‑0010/2015
Europa-Parlamentets beslutning om sagen om de to italienske marinesoldater

(2015/2512(RSP))

Europa-Parlamentet,
–
der henviser til traktaten om Den Europæiske Unions funktionsmåde,

–
der henviser til Den Europæiske Unions charter om grundlæggende rettigheder,

–
der henviser til den europæiske konvention om beskyttelse af menneskerettigheder og grundlæggende frihedsrettigheder og tillægsprotokollerne hertil,

–
der henviser til De Forenede Nationers havretskonvention,

–
der henviser til verdenserklæringen om menneskerettighederne,

–
der henviser til redegørelser fra 16. december 2014 fra næstformanden i Kommissionen/Unionens højtstående repræsentant for udenrigsanliggender og sikkerhedspolitik, Federica Mogherini,

–
der henviser til alle de udtalelser, som både Kommissionen og næstformanden i Kommissionen/Unionens højtstående repræsentant har fremsat i sagen om de italienske marinesoldater Massimiliano Latorre og Salvatore Girone,

–
der henviser til forretningsordenens artikel 123, stk. 2,

A.
der henviser til, at den 15. februar 2012 blev to lokale fiskere dræbt i et område, der antages at være internationalt farvand, dræbt, og to italienske officerer, Massimiliano Latorre og Salvatore Girone, der var i tjeneste på den italienske olietanker Enrica Lexie, blev arresteret; 

B.
der henviser til, at Indien den 12. september 2014 lod Massimiliano Latorre vende tilbage til Italien i fire måneder for at få medicinsk behandling, efter han fik et slagtilfælde under tilbageholdelsen; der henviser til, at den 6. januar 2015 gennemgik Massimiliano Latorre en hjerteoperation og har stadig behov for lægehjælp; der henviser til, at Salvatore Girone i øjeblikket stadig er i Indien;

C.
der henviser til, at den italienske udenrigsminister, Paolo Gentiloni, har meddelt, at den italienske ambassadør i Indien er blevet hasteindkaldt til drøftelser; 

D.
der henviser til, at de befandt sig i Det Indiske Ocean, hvor de udførte operationer mod pirateri i et bestemt område, der anses for at være et højrisikoområde på grund af pirataktivitet;

E.
anerkender de italienske søofficerers troværdighed, da de to mænd under deres tilbageholdelse frivilligt vendte tilbage til Indien efter at have fået tilladelse til at rejse til Italien, og dermed endnu en gang stillede sig selv til rådighed for de indiske myndigheder; 

F.
der henviser til, at det må erkendes, at pirateri skaber situationer med stort stress og et enormt pres på alle militære besætninger og beskyttelsesenheder;

1.
gentager sin meget dybe bekymring for de to italienske søofficerer, der er EU-borgere, og som tilbageholdes i Indien siden februar 2012;

2.
opfordrer begge stater til at blive enige om, at sagen forelægges for Den Faste Voldgiftsret, der blev oprettet under den første Haag fredskonferencen, da placeringen af det italienske olietankskib gør, at den juridiske suverænitet i sagen kan diskuteres, og opfordrer som en konsekvens til, at den relevante domstol løser denne sag hurtigst muligt;

3.
understreger, at sagen skal løses i fuld overensstemmelse med folkeretten, herunder FN’s havretskonvention;

4.
udtrykker stor bekymring over den juridiske usikkerhed, der omgiver sagen med de italienske marinesoldater, som efter tre år stadig venter på en afgørelse af deres skæbne;

5.
beklager de indiske myndigheders forsinkelse i forvaltningen af sagen med de to italienske marinesoldater;

6.
pålægger sin formand at sende denne beslutning til næstformanden i Kommissionen/Unionens højtstående repræsentant for udenrigsanliggender og sikkerhedspolitik og til de indiske og italienske myndigheder.

